钦定古今图书集成/明伦汇编/氏族典/第126卷 > 陈叔绍
## 钦定古今图书集成/明伦汇编/氏族典/第126卷 > 陈叔绍

按《万姓统谱》：“叔绍，正统中进士，拜监察御史。当景泰
初，朝廷多故，台端凡有所建白弹击，皆叔绍为之倡。
陞湖广按察副使，尝奉命同刑部郎中许振审录冤
狱，多所平反，卒。叔绍有孝行，母病至，尝粪验差剧，有
《毅斋稿》。子炜，天顺中进士，亦拜监察御史，累陞江西
右布政使，迁浙江左布政使。历官所至，俱有声名。”